पश्चिम बंगाल की मुख्यमंत्री ममता बनर्जी ने शुक्रवार को देश की राजनीतिक स्थिति को बेहद खराब बताते हुए सभी क्षेत्रीय पार्टियों से भाजपा के खिलाफ एकजुट होने का फिर से आग्रह किया। ममता ने पार्टी के एक कार्यक्रम के बाद कहा, “मैं सभी क्षेत्रीय पार्टियों को एकजुट होने का संदेश देना चाहती हूं। मेरी पार्टी आप सब के साथ खड़ी होगी। यही सही समय है, जब पार्टियों को जनता के लिए खड़े होना चाहिए।”